L'Alcaldessa d'Alaquàs presideix l'acte de clausura i acomidament de l'actual Consell de Xiquets i Xiquetes
25/11/2009

# L'Alcaldessa d'Alaquàs presideix l'acte de clausura i acomidament de l'actual Consell de Xiquets i Xiquetes

*   25/11/2009
*   [Imprimir](#)
*   Compartir
*    https://www.alaquas.org/documento.asp?id\_do=11747

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11747%2F0&title=Ajuntament%20d%27Alaqu%C3%A0s.%20Premsa.L%27Alcaldessa%20d%27Alaqu%C3%A0s%20presideix%20l%27acte%20de%20clausura%20i%20acomidament%20de%20l%27actual%20Consell%20de%20Xiquets%20i%20Xiquetes)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11747/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11747/25112009alcaldessa_i_consell_xiquets_i_xiquetes_Form_4.jpg)](https://www.alaquas.org/ficheros/documentos/2009/2/11747/25112009alcaldessa_i_consell_xiquets_i_xiquetes_Form_10.jpg "<a href='https://www.alaquas.org/ficheros/documentos/2009/2/11747/25112009alcaldessa_i_consell_xiquets_i_xiquetes_Form_10.jpg' target=_blank><i class='fa fa-external-link' aria-hidden='true'></i>.L'Alcaldessa d'Alaquàs presideix l'acte de clausura i acomidament de l'actual Consell de Xiquets i Xiquetes </a>")

El Consell de Xiquets i Xiquetes ha participat en la posada en marxa de serveis municipals com Horta en Bici i Ecoagents i en la millora d'alguns projectes com la remodelació del poliesportiu del Terç i la peatonalització i augment de la senyalització vial en els accessos als col·legis

L'Alcaldessa d'Alaquàs, Elvira García, ha clausurat l'actual Consell de Xiquetes i Xiquetes en un acte celebrat al Saló de Plens de l'Ajuntament d'Alaquàs on s'ha realitzat un acomiadament a tots els seus representants per tal d'agrair-los el treball realitzat en els tres anys de durada. En l'acte han estat presents els vint-i-dos xiquets i xiquetes que formen aquest part d'aquest Consell en representació dels diferents centres escolars així com també la Jutgessa de Pau, Amparo Alabau i els pares i mares dels protagonistes. Les eleccions per a la constitució del nou Consell que estarà format per altres representants es celebraran al mes de gener.

En les intervencions, l'Alcaldessa ha volgut agrair la tasca desenvolupada pel grup de xiquets i xiquetes així com l'interés mostrat per cadascun d'ells en la contribució d'una ciutat millor i ha destacat que les aportacions i suggeriments del Consell han servit per millorar els diferents projectes municipals i per adaptar-los a les necessitats de la seua ciutadania. Els representants han valorat aquesta iniciativa de forma molt positiva i han animat a la resta d'escolars d'Alaquàs a participar per tal d'intervindre en els assumptes municipals.

En els tres anys de funcionament d'aquest Consell, l'Ajuntament d'Alaquàs s'ha fet ressò de les preocupacions dels seus representants, materialitzant-les en l'execució de diferents projectes i en la millora de les seues actuacions, tal i com ha proposat el Consell de Xiquets i Xiquetes.

Alguns projectes en els que ha col·laborat aquest organisme municipal han estat la posada en marxa del servei de lloguer de bicicletes Horta en Bici i de la iniciativa Ecoagents per a la millora dels parcs públics. Han realitzat també propostes per millorar el projecte de remodelació del poliesportiu del Terç i han contribuït a la creació d'un nou projecte de peatonalització i augment de la senyalització vial en els accessos als col·legis.

El Consell de Xiquets i Xiquetes va nàixer a Alaquàs fa 8 anys amb l'objectiu de possibilitar que les xiquetes i els xiquets pogueren participar i intervindre en els assumptes municipals aportant propostes per a la construcció i la millora de la ciutat. Des que es va crear, el Consell ha informat i assessorat l'Ajuntament d'Alaquàs sobre els problemes específics de la infància, realitzant, així, les seues propostes d'actuació i plantejant solucions als problemes que puguen donar-se, tot fomentant entre els menors els valors de democràcia, tolerància, respecte i acceptació de la diversitat cultural.

Des de l'Ajuntament d'Alaquàs, conscients dels drets a la llibertat d'expressió i a la participació que s'arrepleguen en la Convenció Internacional dels Drets del Xiquets i Xiquetes de les Nacions Unides, ha volgut materialitzar aquests drets amb l'objectiu que els infants tinguen veu pròpia en els assumptes municipals que els afecten.